paragraph_text: Kirgizi su bili nomadski narod, koji su živjeli u prostoru stepa srednje Azije od rijeke Jenisej preko Altaja do Bajkalskog jezera. Godine 840. pobijedili su državu Ujgura i osnovali svoju vlastitu državu u prostoru Altaja i Tanšana. S vremenom su se selili prema jugu u prostor srednje Azije gdje danas žive. U tom prostoru su živjela razna turkijska plemena. Godine 1207., pobijedili su ih Mongoli (nasljednici Džingis-kana). Kirgizi su tokom stoljeća bili pod velikim utjecajem Mongola, Kineza i muslimana te su se miješali s raznim narodima. U 17. st., Kirgizi su ratovali protiv mongolskih Džungura, a u 18. st. su priznali vlast Kineskog carstva za vrijeme dinastije Qing. U 19. st. je na prostoru Kirgistana nastao islamski Kokandski kanat unutar kojeg su Kirgizi prihvatili islam. Godine 1876. su Rusi okupirali Kokandski kanat i tada su Kirgizi postali dio Ruskog Carstva. Mnogi Kirgizi iselili su u današnji Afganistan.